Graniittiselle hautakivelle on usein useita pintakäsittelyvaihtoehtoja. Useimmiten kivi on edestä, sivuilta ja päältä kiillotettu. Kivi voi olla myös mattapintainen tai lohkopintainen, tai siinä voi olla poltettua tai hakattua pintaa. Kiven pintakäsittely vaikuttaa sen puhtaanapitoon. Yleissääntö on, että mitä karheampi pinta, sitä työläämpää puhdistaminen on. Kivivalmistajat tuntevat eri vaihtoehdot hyvin, ja osaavat suositella parasta pintakäsittelyä asiakkaan toiveet huomioiden.